«Հատկանշական է, որ համաձայն այդ պայմանագրի ՌԴ ԱԴԾ սահմանապահները չպետք է ծառայություն իրականացնեն Երևանի «Զվարթնոց» օդանավակայանում, սակայն անում են: Եվ սա ոչ մի կերպ կարգավորված չէ», - հավելեց նա: Նրա խոսքով, ԱԱԾ պատասխանից պարզ է դառնում, որ ՌԴ ԱԴԾ սահմանապահ վարչությանը տրամադրել են ՍԷԿՏ-ից օգտվելու հասանելիություն: «Այլ կերպ ասած, ՀՀ ԱԱԾ-ի թույլտվությամբ ՌԴ ԱԴԾ-ն ունի Հայաստանի սահմանը հատած բոլոր անձանց մասին բոլոր տեղեկությունները՝ ո՞վ է հատել, ե՞րբ է հատել, ո՞ր անցակետն ու ո՞ր ուղղությամբ է հատել, ի՞նչ տրանսպորտային միջոցով և ու՞մ հետ է հատել», - ասաց Դանիել Իոաննիսյանը՝ հավելելով, որ սա անթույլատրելի է: